CELEX: 32015D0290
Language: lv
Date: 2015-02-20 00:00:00
Title: Komisijas Īstenošanas lēmums (ES) 2015/290 ( 2015. gada 20. februāris ) par 2014. gada tarifikācijas zonu vienības likmju atbilstību saskaņā ar Īstenošanas regulas (ES) Nr. 391/2013 17. pantu un par Lēmuma 2013/631/ES atcelšanu (izziņots ar dokumenta numuru C(2015) 882)

24.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 51/10
            
         KOMISIJAS ĪSTENOŠANAS LĒMUMS (ES) 2015/290
   (2015. gada 20. februāris)
   par 2014. gada tarifikācijas zonu vienības likmju atbilstību saskaņā ar Īstenošanas regulas (ES) Nr. 391/2013 17. pantu un par Lēmuma 2013/631/ES atcelšanu
   
      
         (izziņots ar dokumenta numuru C(2015) 882)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (1) un jo īpaši tās 15. pantu,
   tā kā:
   
               (1)
            
            
               Komisijas Īstenošanas regulā (ES) Nr. 391/2013 (2) ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtisks elements, lai tiktu sasniegti darbības uzlabošanas sistēmas mērķi, kā noteikts Eiropas Parlamenta un Padomes Regulas (EK) Nr. 549/2004 (3) 11. pantā un Komisijas Īstenošanas regulā (ES) Nr. 390/2013 (4).
            
         
               (2)
            
            
               Ar Komisijas Lēmumu 2011/121/ES (5) Eiropas Savienībā tika noteikti darbības uzlabošanas mērķi, tostarp izmaksu efektivitātes mērķis aeronavigācijas pakalpojumu sniegšanai 2012.–2014. gadā. Komisija ar 2012. gada 19. jūlija un 2012. gada 17. decembra vēstuli informēja dalībvalstis, ka to pārskatītie darbības uzlabošanas plāni un mērķi atbilst pieņemtajiem Savienības mēroga darbības uzlabošanas mērķiem un pienācīgi veicina to sasniegšanu. Izmaksu efektivitātes mērķi tiek izteikti, izmantojot aprēķinātas vienības likmes.
            
         
               (3)
            
            
               Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisija katru gadu novērtē dalībvalstu iesniegtās tarifikācijas zonu vienības likmes, ņemot vērā minētās regulas un Īstenošanas regulas (ES) Nr. 390/2013 noteikumus.
            
         
               (4)
            
            
               Komisija 2013. gadā veica 2014. gada tarifikācijas zonu vienības likmju novērtēšanu ar Darbības izvērtēšanas iestādes (PRB) un Eiropas Aeronavigācijas drošības organizācijas Centrālā maršruta maksājumu biroja atbalstu, izmantojot dalībvalstu iesniegtos datus un papildu informāciju. Šīs novērtēšanas rezultātā tā pieņēma Komisijas Lēmumu 2013/631/ES (6). Ar minēto lēmumu Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu informēja dalībvalstis, ka Komisijai iesniegtās 2014. gada tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013.
            
         
               (5)
            
            
               Pēc Lēmuma 2013/631/ES pieņemšanas 2014. gadā Bulgārija, Dānija, Lietuva, Ungārija, Polija un Slovākija informēja Komisiju par dažu parametru izmaiņām attiecīgo vienības likmju aprēķināšanai, par kurām nebija zināms laikā, kad Komisijai atbilstības novērtēšanai tika iesniegti sākotnējie dati un papildu informācija, un kuru dēļ bija nepieciešami daži attiecīgo 2014. gada vienības likmju labojumi. Tāpēc minētās sešas dalībvalstis iesniedza Komisijai koriģētas vienības likmes.
            
         
               (6)
            
            
               Saskaņā ar Īstenošanas regulas (ES) Nr. 391/2013 17. panta 1. punkta c) un d) apakšpunktu Komisija novērtēja šīs koriģētās 2014. gada tarifikācijas zonu vienības likmes Bulgārijā, Dānijā, Lietuvā, Ungārijā, Polijā un Slovākijā, ņemot vērā Īstenošanas regulu (ES) Nr. 390/2013 un (ES) Nr. 391/2013 noteikumus, un secināja, ka vienības likmes atbilst attiecīgajiem noteikumiem. Tāpēc šis secinājums būtu jāpaziņo attiecīgajām dalībvalstīm.
            
         
               (7)
            
            
               Skaidrības un pārskatāmības labad Lēmums 2013/631/ES būtu jāatceļ un jāaizstāj ar šo lēmumu.
            
         
               (8)
            
            
               Paziņojums par to, ka tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013, neskar Regulas (EK) Nr. 550/2004 16. pantu.
            
         
               (9)
            
            
               Šajā lēmumā paredzētie pasākumi ir saskaņā ar Vienotās gaisa telpas komitejas atzinumu,
            
         IR PIEŅĒMUSI ŠO LĒMUMU.
   1. pants
   Tarifikācijas zonu vienības likmes 2014. gadam, kas norādītas šā lēmuma pielikumā, atbilst Īstenošanas regulām (ES) Nr. 390/2013 un (ES) Nr. 391/2013.
   2. pants
   Lēmums 2013/631/ES tiek atcelts.
   3. pants
   Šis lēmums ir adresēts dalībvalstīm.
   
      Briselē, 2015. gada 20. februārī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 96, 31.3.2004., 10. lpp.
   
   
      (2)  Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (OV L 128, 9.5.2013., 31. lpp.).
   
      (3)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (OV L 96, 31.3.2004., 1. lpp.).
   
      (4)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
   
      (5)  Komisijas 2011. gada 21. februāra Lēmums 2011/121/ES, ar ko Eiropas Savienībā nosaka darbības uzlabošanas mērķus un brīdinājuma robežvērtības aeronavigācijas pakalpojumu sniegšanai 2012. līdz 2014. gadā (OV L 48, 23.2.2011., 16. lpp.).
   
      (6)  Komisijas 2013. gada 29. oktobra Lēmums 2013/631/ES par 2014. gada tarifikācijas zonu vienības likmju atbilstību Īstenošanas regulas (ES) Nr. 391/2013 17. pantam (OV L 289, 31.10.2013., 68. lpp.).
   
      PIELIKUMS
      
                  Tarifikācijas zona
               
               
                  2014. gada maršruta vienības likme
                  valsts valūtā (1)
                  
                  (ISO kods)
               
            
                  Austrija
               
               
                  73,39 EUR
               
            
                  Beļģija un Luksemburga
               
               
                  72,04 EUR
               
            
                  Bulgārija
               
               
                  73,09 BGN
               
            
                  Kipra
               
               
                  38,41 EUR
               
            
                  Čehijas Republika
               
               
                  1 198,16 CZK
               
            
                  Dānija
               
               
                  531,33 DKK
               
            
                  Igaunija
               
               
                  23,97 EUR
               
            
                  Somija
               
               
                  52,06 EUR
               
            
                  Francija
               
               
                  65,77 EUR
               
            
                  Vācija
               
               
                  77,32 EUR
               
            
                  Grieķija
               
               
                  34,53 EUR
               
            
                  Ungārija
               
               
                  12 539,40 HUF
               
            
                  Īrija
               
               
                  30,62 EUR
               
            
                  Itālija
               
               
                  78,83 EUR
               
            
                  Latvija
               
               
                  28,44 EUR
               
            
                  Lietuva
               
               
                  157,97 LTL
               
            
                  Malta
               
               
                  27,61 EUR
               
            
                  Nīderlande
               
               
                  66,47 EUR
               
            
                  Polija
               
               
                  147,43 PLN
               
            
                  Portugāle – Lisabona
               
               
                  38,74 EUR
               
            
                  Rumānija
               
               
                  168,83 RON
               
            
                  Slovākija
               
               
                  60,93 EUR
               
            
                  Slovēnija
               
               
                  67,46 EUR
               
            
                  Spānija (kontinentālā daļa)
               
               
                  71,69 EUR
               
            
                  Spānija (Kanāriju salas)
               
               
                  58,36 EUR
               
            
                  Zviedrija
               
               
                  638,85 SEK
               
            
                  Apvienotā Karaliste
               
               
                  70,46 GBP
               
            
         (1)  Šajās vienības likmēs nav ietverta administratīvās vienības likme, kas minēta Īstenošanas regulas (ES) Nr. 391/2013 18. pantā un ko piemēro valstīm, kuras pievienojušās Eirokontroles daudzpusējam nolīgumam par maksājumiem maršrutā.